Gi'-óf Neuhauss Émü. 95 



Hőn égett benne TI a vágy, hog> gyermekkori jó barátomat oly 

 hosszú idő, 37 év letelte után viszontláthassam. 1895-ben, augusz- 

 tus havában tehát Nagyváradra rándultam^, hol — mielőtt testve- 

 met és rokonaimat üdvözöltem volna — őt kerestem fel, a délutánt 

 pedig együtt töltöttük a Szt.-László- és Felix-fürdőben, vissza- 

 emlékezve a gyermekkori kedves évekre. Természetesen szóba 

 került az is, ki hol volt az alatt a hosszú idő alatt s mit mívelt. 

 Emil azonban e tekintetben nagyon tartózkodó vala és csak 

 annyit mondott, hogy kétszer is volt katonatiszt, résztvett a 66-iki 

 hadjáratban s a bosznyák occupatió kezdetén harmadszor is beállt 

 közembernek s mint őrmester került ki a katonaságból. 



Vagyontalan, szegény ember volt, s talán ez vetett fényes 

 jövőjének akadályt. Az emberekben is keserűen csalatkozhatott, mert 

 — miként szülői is — csak magának élt, kedves nejével, Julis- 

 kájával, utóbb második nejével, Baráthy Irmával, teljes 

 boldogságban. Előzékeny, kedves modorú, nem magas termetű, 

 csinos, művelt férfi volt ; de nem kereste barátságát senkinek sem. 

 Nevére büszke, hivatalában pontos tisztviselő, kis hivatalával s 

 egyszerű háztartásával megelégedve volt. Üres idejét a szabad 

 természetben tölte, elmaradhatatlan virgóniajával, keresve, kutatva, 

 gyűjtve a lepkéket ; de a melyekből nagyobb gyűjteményt nem 

 hozott össze, mert azt szűkre szabott szabad ideje sem engedte s 

 g3'űjteményét többször el is ajándékozta. 



Az idén, névnapomra küldött kedves soraiban már panasz- 

 kodott, hogy gyakran bántja az asthma ; míg nemsokára reá 

 tüdőgyuladás véget vetett életének, 57 éves korában. Halálos 

 ágyán fájt neki, hogy így kell meghalnia, nem a csaták mezején, a 

 melyre szánva volt. Gyűjteményét a Nemzeti Múzeumra hagyta, 

 a melynek már életében is szívesen engedte át mind ama példá- 

 nj^ait, a melyekre szükségünk volt. 



Nyugvó poraira hő imáját küldi s emlékét híven, kegyelettel 

 őrzi meg a gyermekkori jó barát ! 



